《读冯鲁川廉访微尚斋诗集书后》
清代·言南金

大雅久不作，旷世还相求。古人志风教，落落殊难酬。

皇荂说里耳，与时俱迁流。正变代相乘，去古日以悠。

鲁川冯公诗，温厚清且遒。讽劝意言外，微显赅春秋。

柏枧山木长，高风不可留。缅怀金石契，斯诣今谁俦。

作者简介：言南金，字卓林，昭文人。诸生，官安徽知县。有《可亭诗稿》。